Mannlíf gaf lesendum sínum kost á að taka þátt í vali á manneskju ársins 2019 með netkosningu á mannlif.is . Valið stóð á milli einstaklinga sem hafa skarað fram úr á liðnu ári og verið áberandi í umræðunni . Niðurstöður eru ljósar og eru félagar Slysavarnafélagsins Landsbjargar greinilega ofarlega í hugum og hjörtum fólks og fengu afgerandi kosningu eða 20% atkvæða . Í öðru sæti voru nemendur Hagaskóla með 15% atkvæða og þriðja sæti deila Guðrún Ögmundsdóttir , Haraldur Þorleifsson og Hrafnhildur Gunnarsdóttir með 11% atkvæða hvert . Slysavarnafélagið Landsbjörg – 1. sæti Sjálfboðaliðar slysavarnafélagsins Landsbjargar eru ávallt boðnir og búnir að aðstoða fólk í neyð . Félagið er þverskurður af íslensku þjóðinni og innan raða þess eru einstaklingar af öllum kynjum , úr öllum starfsstéttum , alls staðar á landinu . Félagar Landsbjargar stóðu vaktina í óveðrinu sem geisaði á landinu í desember , sem og í leitum að einstaklingum bæði í lok árs og byrjun ársins 2020 . Amíra Snærós Jabali , Elín Richter , Sindri Bjarkason og og skólasystkini þeirra börðust hetjulega fyrir því að skólasystir þeirra , Zainab Safari og fjölskyldu hennar , yrði ekki vísað úr landi . Íslensk stjórnvöld höfðu í tvígang hafnað því að taka mál fjölskyldunnar til efnislegrar meðferðar og þar með að skoða möguleikann á því að þau ættu þess kost að setjast að hér á landi . Skólasystkinin neituðu að gefast upp og fjölskyldan fékk að lokum dvalarleyfi . Guðrún Ögmundsdóttir , baráttukona og fyrrum þingmaður – 3. sæti Guðrún lést að morgni gamlársdags , 69 ára að aldri , eftir baráttu við krabbamein sem hún greindist með áramótin 2018 - 2019 . Guðrún , sem barðist alla tíð ötullega fyrir réttindum minnihlutahópa og þeirra sem minna mega sín , sagði í viðtali við Mannlíf að hún væri full þakklætis og stolt af því sem áunnist hefði . Þrátt fyrir að hafa verið sæmd fálkaorðunni og heiðursmerki Samtakanna ´ 78 í fyrra sagði hún stærstu viðurkenninguna vera að skjólstæðingar hennar litu á hana sem eina úr þeirra hópi . Haraldur Þorleifsson . Mynd / Ueno Haraldur Þorleifsson , stofnandi Ueno – 3. sæti Haraldur Þorleifsson stofnaði fyrir fimm árum stafræna hönnunarfyrirtækið Ueno , sem í dag er með 65 starfsmenn á Íslandi og í Bandaríkjunum . Fyrirtækið er í stöðugum vexti og segir Haraldur fyrirséð að fyrirtækið muni halda áfram að stækka og þróast . Haraldur sem er fæddur og uppalinn í Vesturbænum hefur vegna meðfædds vöðvarýrnunarsjúkdóms notað hjólastól frá því hann var 25 ára en hann lætur sjúkdóminn ekki stöðva sig . Hrafnhildur Gunnarsdóttir kvikmyndagerðarkona – 3. sæti Kvikmyndagerðarkonan Hrafnhildur Gunnarsdóttir frumsýndi á árinu þætti sína Svona fólk . Þættirnir eru afrakstur 27 ára viðleitni Hrafnhildar til að skrásetja og varðveita samtímaheimildir um baráttu homma og lesbía ; erfiðleikana , átökin og sigrana . Um leið eru þeir áhugaverð heimild um þær miklu breytingar og framfarir sem hafa orðið í íslensku samfélagi síðustu áratugi . Þættirnir hafa því ótvírætt sögu - og menningarlegt gildi fyrir þjóðina . Aðrir tilnefndir í stafrófsröð eru : Myndir / Aðsend , Aldís Pálsdóttir og Arnþór Birkisson Gunnar Karl , James og Sveinn Rúnar stigu fram í viðtali við Mannlíf og lýstu reynslu sinni eftir nauðgun og kynferðislegt ofbeldi . Sögðu þeir sögur sínar til að opna umræðuna um kynferðislegt ofbeldi gagnvart karlmönnum , auka skilning á þeim málum og benda á hversu nauðsynlegt sé að leita sér aðstoðar ef einstaklingar verða fyrir slíku ofbeldi . Haukur Örn Birgisson , hæstaréttarlögmaður og formaður Golfsamband Íslands , opnaði sig um sára lífsreynslu , en hann og Guðríður Magndís Guðmundsdóttir , sambýliskona hans , eignuðust andvana tvíbura eftir 22 vikna meðgöngu . Pistill sem hann skrifaði og viðtal í Mannlíf vöktu mikil viðbrögð , en Haukur sagðist ekki vanur að bera tilfinningar sínar á torg . Hildur GuðnadóttirMynd / EPA Hildur Guðnadóttir tónskáld Hildur Guðnadóttir , tónlistarkona og tónskáld . Sem kunnugt er hefur Hildur hlotið fjölda verðlauna og tilnefninga á þessu og síðasta ári fyrir tónlist sína í kvikmyndinni Joker og þáttunum margrómuðu Chernobyl . Hefur Hildur þannig náð að stilla sér upp í röð með fremstu kvikmyndatónskáldum í heimi á árinu 2019 og vekur enn mikla athygli á nýju ári . Ingileif Friðriksdóttir og María Rut Kristjánsdóttir aktivistar Hjónin Ingileif Friðriksdóttir fjölmiðlakona og María Rut Kristjánsdóttir , aðstoðarmaður Þorgerðar Katrínar Gunnarsdóttur , formanns Viðreisnar , hafa lengi haldið úti hinum vinsæla fræðsluvettvangi Hinseginleikanum . Saman hafa þær átt þátt í að fræða ungmenni um hinsegin veruleika , veita þeim fleiri hinsegin fyrirmyndir og brjóta niður staðalímyndir . Sigurþóra Bergsdóttir missti son sinn Berg Snæ Sigurþórsson , sem svipti sig lífi í kjölfar kynferðisofbeldis . Í kjölfarið ákvað Sigurþóra að stofna stuðningssetrið Headspace með það að markmiði að auka þjónustu við ungt fólk sem dettur á milli kerfa í samfélaginu og á erfitt með að finna heildstæða þjónustu og stuðla að því að ungt fólk í vanda fái aðstoð fyrr .